**Årsmelding Viken fylkestingsgruppe 2022**

**Introduksjon:**

2022 har var et godt år for Viken KrFs fylkestingsgruppe. Etter at Corona-pandemien siden etableringen av fylket medførte møterestriksjoner og dermed også begrenset mulighet for politisk aktivitet, åpnet samfunnet opp i 2022 og møtene er igjen fysiske. Det åpner også for mer aktivitet fra fylkestingsgruppen sin side.

**Politiske saker:**

I februar 2022 vedtok Viken fylkesting å oppløse fylkeskommunen, og etablere tre nye fylkeskommuner. Akershus, Buskerud og Østfold vil være de nye fylkeskommunene fra 1.1.23. Dette har preget den politiske situasjonen i fylket siden. Det er opprettet geografiske utvalg som behandler saker som omhandler de nye fylkene. Samtidig som fylket skal oppløses er det lagt til grunn et utstrakt samarbeid videre på områder der det er hensiktsmessig og kostnadseffektivt, blant annet IKT.

Ved behandling av budsjett for 2023, hadde KrF både et alternativt forslag til driftsbudsjett og flere verbalforslag. KrF har vært tydelige på at en oppløsning av fylket ikke er hensiktsmessig. Når oppløsningen likevel var et faktum har vi jobbet konstruktivt for å sikre best mulige forutsetninger for de nye fylkene.

**Kristelig Folkepartis helhetlige budsjettforslag og merknader for budsjett 2023**

**Alternativt tallbudsjett:**

|  |  |  |
| --- | --- | --- |
|  | 2023 | 2024-2026 |
| **Elevenes læring** |  |  |
| Yrkesfagsløft | 20 000 |  |
| Opplæringstilbud unge utenfor arbeid og utdanning | 5000 | 5000 |
| Sommerskole | 10 000 |  |
| Friskoler | 1 000 | 1000 |
|  |  |  |
| **Unges psykiske helse** |  |  |
| Psykisk helse - skolehelsetjenesten | 5 000 | 5000 |
| ROS | 500 |  |
|  |  |  |
| **Gode inkluderende lokalsamfunn** |  |  |
| TT-ordningen | 5 000 | 5 000 |
| Tilskuddsordning frivillige organisasjoner | 4000 |  |
| Ung kultur | 300 |  |
| Trafikksikkerhet | 10 000 |  |
|  |  |  |
| **Kutte klimagassutslipp** |  |  |
| Fleksible billettsystem | 50 000 |  |
| Utbygging ladestasjoner tungtransport | 5000 |  |
| Enøk-rådgivning | 3000 |  |
| Oslofjorden | 50 000 |  |
|  |  |  |
| Sum utgifter | 168 800 | 16000 |
|  |  |  |
| **Inndekning:** |  |  |
| Bevilgning skolemat | -8400 | -8400 |
| Bygdemiljøpakker | -4100 | -4100 |
| Fylkesrådsleders kontor | -15000 |  |
| Skilting | -4000 |  |
| Samferdsel (øremerking) | -10 000 |  |
| Bizzy | -300 |  |
| Disposisjonsfond | -100 000 | -3500 |
| Fylkestingssektretariat | -5 000 |  |
| Vakanser | -10 000 |  |
| Redusert ramme innen rådsområdene finans og næring | -12 000 |  |
|  |  |  |
| Sum inndekning | -168800 | -16000 |
| Balanse | 0 | 0 |

**Verbalforslag:**

1. Fylkesrådet bes gå i dialog med næringslivet i Viken med sikte på å inngå et samarbeid om et felles utstyrsløft i de videregående skolene.
2. Fylkesrådet bes endre rutinene for tildeling av tilskudd etter søknad for å sikre mer forutsigbarhet for mottakere av ulike tilskudd.
3. Fylkesrådet bes gå i dialog med de andre fylkeskommunene med sikte på å inngå et samarbeid om en felles app rettet mot ung kultur (Bizzy).

**Viktige forslag og saker som er løftet i 2022**

KrF har i 2022 fremmet flere forslag og løftet ulike saker i fylkestinget.

* Finansiering av oppløsningen: Sammen med Høyre og Venstre fremmet vi forslag om at fylkeskommunen burde stilt krav om statlig finansiering av oppløsningen før fylket gikk videre med oppløsningsarbeidet. Forslaget ble nedstemt.
* Mulighet for lagsmøter: i spørretimen har vi utfordret fylkesrådet om åpenhet for lagsmøter og annet elevengasjement på skolene i Viken. Spørsmålet ble positivt mottatt, og fylkesrådet var tydelig på at det skal legges til rette for elevengasjement i skolen.
* Trafikkutfordringene på Kanalbrua i Moss
* Forslag om rensing av Oslofjorden
* Beholde trikken mot Bekkestua
* Forslag om at elever skal kunne søke seg til friskoler gjennom VIGO

**Folkevalgte:**

Fylkestingsgruppen består av medlemmer i fylkestinget, og varamedlemmer. KrF har to medlemmer i fylkestinget, og har faste komitemedlemmer i komité for finans og klima, og utdanningskomiteen.

Fra februar til juni 2022 hadde gruppeleder, Ida Lindtveit Røse, foreldrepermisjon. I denne perioden fungerte Britt Gulbrandsen som gruppeleder. Kjell Erland Grønbeck møtte som fast medlem i fylkestinget, og finanskomiteen i dette tidsrommet.

Medlem av fylkestingsgruppen og varamedlem til utdanningskomiteen, Hege Irene Fossum, valgte å melde seg ut av partiet sommeren 2022 og meldte seg inn i Høyre. Hun gikk da ut av utdanningskomiteen, og Brynjar Høydebraaten er valgt som nytt varamedlem til utdanningskomiteen. Hege Irene Fossum overtok Høydebraatens plass som femte vara til kulturkomiteen.

**Ansatte:**

Politisk rådgiver Thea Eikin sa opp sin stilling før sommeren 2022. Hedvig Halgunset ble ansatt som ny politisk rådgiver, i 50% stilling fra 22. august.

Karl Edvin Moksnes er sekretær for fylkestingsgruppen.